钦定古今图书集成/明伦汇编/官常典/第291卷 > 元法寿
## 钦定古今图书集成/明伦汇编/官常典/第291卷 > 元法寿

按《魏书阳平王熙传》：“吐万弟锺葵早卒。长子法寿，侍
御史中散，累迁中散大夫，出除龙骧将军、安州刺史。
法寿先令所亲微服入境，观察风俗，下车便大行赏
罚，于是境内肃然。更满还朝，吏人诣阙诉乞，肃宗嘉
之，诏复州任。后征为太中大夫，加左将军，迁平东将
军、光禄大夫。建义初，于河阴遇害。赠车骑将军、相州”
刺史。子庆始，大司农丞，与父同时见害。赠前将军、广
州刺史。